અત્રે ઉલ્લેખનીય છે કે ભાજપના ધારાસભ્ય સંગીત સોમના નિવેદન વિરુદ્ધ ચોમેરથી હુમલા શરૂ થઈ ગયા છે. સંગીત સોમે સ્પષ્ટતા કરી હતી કે તેમણે તાજમહાલ નહીં પરંતુ મોગલના ઈતિહાસને મીટાવી દેવાની વાત કરી હતી. તેના જવાબમાં હવે સપા નેતા આઝમ ખાન પણ કૂદી પડ્યા છે. આઝમ ખાને ભાજપ પર નિશાન તાકતાં જણાવ્યું હતું કે ગુલામીની નિશાનીઓ નહીં મિટાવવી એ રાજકીય નપુસંકતા છે. આઝમ ખાને વળતો હુમલો કરતાં જણાવ્યું હતું કે સંસદ અને રાષ્ટ્રપતિ ભવન પણ ગુલામીની નિશાનીઓ છે તો તેને પણ મિટાવી દો. માત્ર તાજમહાલ જ શા માટે ? સંસદ, રાષ્ટ્રપતિ ભવન, કુતુબમિનાર બધાને ધરાશયી કરી દેવા જોઈએ.